Í síðustu viku greindi fæðingar - og kvensjúkdómalæknir , sem starfar við tæknifrjóvganir , frá því að ungt fólk þyrfti að fara að huga fyrr að barneignum og þá sérstaklega konur . Það er margt til í þessu , enda eru viðhorfin í okkar samfélagi þau að æskilegast sé að byrja á því að ljúka menntun ( helst úr háskóla ) , komast í eigið húsnæði og lifa lífinu áður en festa skal rætur og stofna til fjölskyldu . Nú þegar fæðingartíðnin er einungis 1,7 mun þessi þróun halda áfram og öldruðum mun fjölga enn frekar . Danir hafa t.a.m. haft miklar áhyggjur af minnkandi frjósemi og gaf ferðaskrifstofufyrirtækið Spies Travel út þetta myndband árið 2015 til að hvetja ungt fólk til barneigna . Koma þarf á markvissari getnaðarvarna - og frjósemisráðgjöf og almennri fræðslu um þetta efni í grunn - og framhaldsskólum . Þetta væru liðir í forvarnarstarfi sem myndu auka vitund ungs fólks á mikilvægi frjósemisheilbrigði og fyrirbyggja ýmis frjósemisvandamál hjá fólki síðar á ævinni . Líkt og ég hef áður komið inn á , snýr almennt viðhorf í okkar samfélagi gjarnan að því að ljúka fyrst námi og flytja svo að heiman í eigið eða leiguhúsnæði áður en hugað er að barneignum . Þá gætu foreldrar átt kost á því að halda áfram námi að hluta til , en samt sem áður tekið námslán ef þess þarf . Iðn - , verk og starfsnám á framhaldsskólastigi veitir starfsleyfi að námi loknu og því eru þessir einstaklingar fyrr komnir út á vinnumarkaðinn en þeir sem fara í háskólanám . Hér blasa ýmis tækifæri við , en verið er að leita leiða til að auka aðsókn í slíkt nám . Konur sem hafa mikinn metnað fyrir eigin starfsframa hafa tilhneigingu til að fresta barneignum . Það orsakast af því að fjarvera þeirra á vinnumarkaði í kringum barneignir veldur því að þær dragast aftur úr hvað varðar reynslu í starfi og þær eiga því síður möguleika á frama en karlar , sem missa síður úr vinnu . Kynna þyrfti þessa leið fyrir fólki um leið og það stígur sín fyrstu skref á vinnumarkaðnum svo það geti raunverulega nýtt sér þetta úrræði . Með þessari grein er ég að gera heiðarlega tilraun til að benda á þessa frjósemisáskorun sem við stöndum frammi fyrir . Þótt ég hafi ekki haft í hyggju að hlaupast undan mínu framlagi í þessum efnum er þó ljóst að ég mun vera á meðal þeirra kvenna sem hækka meðaltal fyrstu barneigna þar sem ég er nú þegar orðin 27,5 ára og barnlaus . Því er þessi umfjöllun mitt framlag í bili og vonandi gefst mér tækifæri til að beita mér fyrir frjósamara samfélagi á ýmsum vettvangi í framtíðinni . Góðar ( frjósemis ) stundir .